**ZÁPISNICA**

**z 1. zasadnutia Akademického senátu FSV UCM v Trnave v akademickom roku 2023/2024**

**zo dňa 16. októbra 2023**

**Prítomní:** podľa prezenčnej listiny

**Program:**

1. Otvorenie zasadnutia
2. Schvaľovanie programu 1. zasadnutia AS FSV UCM v akademickom roku 2023/2024
3. Kooptácia člena študentskej časti AS FSV UCM v Trnave
4. Kontrola plnenia uznesení z predchádzajúceho zasadnutia
5. Schvaľovanie zástupcu študentov do Rady kvality FSV UCM v Trnave
6. Zrušenie platnosti vnútorných predpisov – Štatút Rady kvality FSV UCM v Trnave (2021), Štatút Rady pre študijný program na FSV UCM v Trnave (2021)
7. Rôzne
8. Záver
9. **Otvorenie zasadnutia AS FSV UCM v Trnave**

Predsedníčka AS FSV UCM v Trnave, doc. PhDr. Mgr. Oľga Bočáková, PhD., un. prof. otvorila 1. zasadnutie AS FSV UCM v akademickom roku 2023/2024 a privítala prítomných členov AS FSV UCM v Trnave a členov vedenia fakulty.

1. **Schválenie programu 1. zasadnutia AS FSV UCM v Trnave v akademickom roku 2023/2024**

Predsedníčka AS FSV UCM oboznámila členov AS FSV UCM s programom zasadnutia senátu, ktorý dostali vopred e-mailom. Nikto z prítomných nemal ďalšie návrhy na doplnenie programu.

**Návrh č. 1:**

**Predsedníčka AS FSV UCM navrhla hlasovanie o programe 1. zasadnutia AS FSV UCM v Trnave v akademickom roku 2023/2024.**

**Schvaľovanie predloženého návrhu:**

**Za**: 8 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2023**

**Členovia AS FSV UCM v Trnave odsúhlasili program 1. zasadnutia AS FSV UCM v Trnave v akademickom roku 2023/2024.**

1. **Kooptácia člena študentskej časti AS FSV UCM v Trnave**

Predsedníčka AS FSV UCM v Trnave pristúpila ku kooptácii novej členky študentskej časti AS FSV UCM, Mgr. Stely Olejárovej, ktorá nahradila Mgr. Moniku Kmeťovú, keďže táto prerušila svoje doktorandské štúdium k 30. septembru 2023. Podpredsedníčka AS FSV UCM, Ing. Jana Osuská, jej odovzdala menovací dekrét a zaželala úspešné pôsobenie v AS FSV UCM.

1. **Kontrola uznesení z mimoriadneho zasadnutia AS FSV UCM v Trnave**

Tajomníčka AS FSV UCM v Trnave, Mgr. Simona Galfyová konštatovala, že z predchádzajúceho zasadnutia nebolo potrebné splniť žiadne uznesenie.

1. **Schvaľovanie zástupcu študentov do Rady kvality FSV UCM v Trnave**

Prodekan pre kvalitu FSV UCM v Trnave, PhDr. Jakub Bardovič, PhD., vysvetlil, že vzhľadom k úspešnému ukončeniu doktorandského štúdia Mgr. Michaely Vacekovej, PhD., doterajšej členky Rady kvality FSV UCM v Trnave, je potrebné zvoliť nového zástupcu študentskej časti rady za študijný program „sociálna práca“. Prodekan pre kvalitu FSV UCM v Trnave oznámil, že zástupcovia študentskej časti AS FSV UCM v Trnave, PhDr. Kamil Turčan a PhDr. Peter Šamalík, zhodne nominovali internú doktorandku Ústavu sociálnej práce a sociálnej politiky, Mgr. Luciu Randjakovú.

Predsedníčka AS FSV UCM navrhla zloženie volebnej komisie pre voľbu zástupcu študentov do Rady kvality FSV UCM v Trnave:

Predseda: doc. PhDr. Martin Švikruha, PhD.

Členovia: Ing. Jana Osuská

PhDr. Kamil Turčan

**Návrh č. 2:**

**Predsedníčka AS FSV UCM navrhla hlasovanie o zložení volebnej komisie pre voľbu zástupcu študentov do Rady kvality FSV UCM v Trnave.**

**Schvaľovanie predloženého návrhu:**

**Za**: 8 hlasov

**Proti**: 0

**Zdržal sa**: 1

**Návrh č. 2:** schválený

**Uznesenie č. 2/2023**

**Členovia AS FSV UCM odsúhlasili zloženie volebnej komisie** **pre voľbu zástupcu študentov do Rady kvality FSV UCM v Trnave.**

Predseda volebnej komisie, doc. PhDr. Martin Švikruha, PhD., senátorkám a senátorom vysvetlil spôsob hlasovania. Rozdaných bolo 9 hlasovacích lístkov, uskutočnila sa tajná voľba. Predseda volebnej komisie konštatoval, že všetkých 9 hlasovacích lístkov bolo platných, navrhovaná kandidátka bola zvolená všetkými hlasmi prítomných členov AS FSV UCM, osvedčuje tak priebeh hlasovania.

**Uznesenie č. 3/2023**

**Členovia AS FSV UCM v tajnej voľbe zvolili Mgr. Luciu Randjakovú, internú doktorandku v študijnom programe „sociálna politika“, za členku Rady kvality FSV UCM v Trnave.**

1. **Zrušenie platnosti vnútorných predpisov – Štatút Rady kvality FSV UCM v Trnave (2021), Štatút Rady pre študijný program na FSV UCM v Trnave (2021)**

Prodekan PhDr. Jakub Bardovič, PhD. členom senátu vysvetlil, že na úrovni univerzity boli prijaté nové štatúty, podľa ktorých fakulta môže zosúladiť svoje dokumenty. Fakultné štatúty navrhol zrušiť z dôvodu dostatočného pokrytia problematiky v univerzitných štatútoch.

**Návrh č. 4:**

**Predsedníčka AS FSV UCM navrhla hlasovanie o zrušení platnosti vnútorných predpisov fakulty: Štatút Rady kvality FSV UCM v Trnave a Štatút Rady pre študijný program na FSV UCM v Trnave.**

**Schvaľovanie predloženého návrhu:**

**Za**: 9 hlasov

**Proti**: 0

**Zdržal sa**: 0

**Návrh č. 4:** schválený

**Uznesenie č. 4/2023**

**Členovia AS FSV UCM odsúhlasili zrušenie platnosti vnútorných predpisov fakulty: Štatút Rady kvality FSV UCM v Trnave a Štatút Rady pre študijný program na FSV UCM v Trnave.**

1. **Rôzne**

Doc. PhDr. Martin Švikruha, PhD. ako predseda legislatívnej a volebnej komisie AS FSV UCM uviedol, že v najbližších dňoch zvolá zasadnutie komisie, ktorá sa bude zaoberať prípravou volieb do zamestnaneckej časti AS FSV UCM.

Predsedníčka AS FSV UCM v tejto veci apelovala na skutočnosť, že je potrebné čo najskôr predložiť návrhy termínu volieb, ktoré sa musia uskutočniť ešte počas zimného semestra, ideálne najneskôr začiatkom decembra. Sama navrhla spojiť voľby s termínom výročia založenia fakulty, nakoľko v ten deň bude na fakulte prítomná väčšina zamestnancov.

1. **Záver**

Predsedníčka AS FSV UCM v Trnave poďakovala prítomným za účasť na zasadnutí senátu a ukončila rokovanie.

V Trnave, 16. októbra 2023

**Zapísala**: Mgr. Simona Galfyová ...........................................

**Overil:** doc.PhDr. Martin Švikruha, PhD. ...........................................

**Schválila:** doc. PhDr. Mgr. Oľga Bočáková, PhD., un. prof. ...........................................

**Prílohy:**

1. Nominačné listy na členku Rady kvality FSV UCM v Trnave.
2. Prezenčná listina.